User:Atta7786/sandbox

نرنکاری بازار رپورٹ : عطاء اللہ راولپنڈی کا تاریخی نرنکاری بازار کا قیام پاکستان سے قبل ہے یہ تاریخی بازار سکھوں کے ایک فرقے نرنکاری کے باعث نرنکاری بازار کے نام سے مشہورہوا اور یہی اس بازار کے نام کی تاریخی حقیقت بھی ہے ، نرنکاری فرقہ اسی جگہ بنا دیال سنگھ اس فرقے کے بانی تھے ، ان کا والد پشاور کا رہائشی تھا جو رام سہی تھا ،دیال سنگھ کی ماں کا تیس برس کی عمر میں انتقال ہوگیا، دیال سنگھ تاریخ پیدائش کے حوالے سے کوئی واضح روایت موجود نہیںہے، دیال سنگھ بچپن سے ہی نرنکاری لفظ بولا کرتا تھا ، دیال سنگھ نے بت پرستی کی مخالفت کی اور اسی حوالے سے اس کے پیروکاروں کو نرنکاری بلایا جانے لگا ، نرنکاری بازار میں آج بھی گودوارا نرنکاری اس تاریخی حقیقت کا منہ بولتا ثبوت ہے جس میں آج کا شملہ سکول واقع ہے جبکہ گودوارے نشانی کے طور پر کچھ حصہ چھوڑا گیا ہے۔دیال سنگھ ہندی سن کے اعتبار سے 18مگھ1911بء میں مرگیا ، مگر آج بھی اس کے سکھ فرقے کو نرنکاری کے نام سے یاد کیا جاتا ہے ، اسی گوردوارے کی وجہ شہرت سے یہاں پر آباد ہونے والے اس بازار کو آج بھی نرنکاری بازار کے نام سے یاد کیا جارہاہے ، قیام پاکستان سے قبل نرنکاری بازار 40سے 50دکانوں پر مشتمل تھا جس میں روزمرہ کی ضروری اشیاء خریدی اور بیچی جاتی تھیں، جس میں مصالحہ جات، ڈرائی فروٹ، چینی ، چاول ، آٹا وغیرہ سر فہرست تھے قیام پاکستان کے بعد شہر کے اہم ترین تجارتی مرکز راجہ بازار کے قلب میں واقع ہونے کی وجہ سے یہاں پر تجارتی سرگرمیاں عروج اختیار کرتی ہیں، بنیادی طور پر بازار نہیں بلکہ رہائشی علاقہ تھا جہاں پر ہندو اور سکھوں کا قبضہ تھا اور آج بھی بعض قدیم طرز تعمیر کی عمارتیں اس وقت کی یاد کو زندہ رکھے ہوئے ہیں، بعد ازاں تجارتی سرگرمیاں بڑھنے اور قیام پاکستان کے بعد ہندوؤں اور سکھوں کی نقل مکانی کے بعدیہاں کی دکانیں اور مکانات مقامی مسلمانوں کے زیر استعمال آ گئیں،تقریباً پندرہ برس قبل تک یہاں پر کئی خاندان آباد تھے اور مگر ایک دردناک واقعہ جس میں کئی جانیں ضائع ہوئیں پیش آیا جس کے بعد اس علاقے میں موجود رہائش ختم کردی گئی اور علاقہ خالصتاً تجارتی سرگرمیوں کا مرکز بن گیا، تقریباً15برس قبل نرنکاری بازار میں پٹاخوں کا ایک صنعتی مرکز بن چکا تھا جہاں پر لوگ نہ صرف پٹاخے اور آتشبازی کا سامان فروخت کرتے تھے بلکہ بنایا بھی جاتا تھے مگر لاپراوہی اور غفلت کے باعث آتشگیر مادے نے ایک دن آگ پکڑی اور وہ ایک بڑے دھماکے کی صورت اختیار کرگیا جس کی وجہ سے متعدد املاک تباہ اور کئی قیمتی جانیں ضائع ہوگئیں جس کے بعد سے یہاں پر نہ تو رہائش رکھی گئی اور آتش بازی کے سامان کی خرید و فروخت پر بھی پابندی عائد کردی گئی۔ نرنکاری بازار کے موجودہ خدو خال کا ذکر کریں تو اس بازار کے داخلی و خارجی راستوں کے لئے 10اہم اور بڑی گلیاں ہیں جس میں یہ بازار واقع ہے جبکہ اس بازار میں اس وقت ایک ہزار سے بھی زائد تاجر اپنی کاروباری سرگرمیاں سرانجام دے ہیں، اس وقت نرنکاری بازار میں خود میں 17درمیانی مارکیٹں سموئے ہوئے ہیں جس میں مختلف انواع و اقسام کی اشیاء خریدی اور بیچی جاتی ہیں، جن میں نرنکاری بازار، طارق بازار، تاج محل مارکیٹ، محمدی مارکیٹ، پرانا نرنکاری بازار، گڑ گلی، سوڑی گلی، گھی گلی، رنگ بازار، رحمانی مارکیٹ، شہزاد مارکیٹ اور میزان مارکیٹ سر فہرست ہیں، جس کے انتظام و انصرام کیلئے 17ذیلی تنظیم ہیں جس کے عہدیدار ان مارکیٹوں کے تاجر ہیں جبکہ ان سب تنظیموں کے مابین رابطے اور اہم فیصلوں کیلئے ایک مجلس عاملہ ہے جس میں پورے نرنکاری بازار کے انتظامی امور کے حوالے سے اہم فیصلے کئے جاتے ہیں اسی طرح اس وقت 17ذیلی تاجر ایسوسی ایشن پر مشتمل مرکزی انجمن تاجران نرنکاری بازار ہے جو پورے بازار کے انتظام و انصرام اور معاملات کی دیکھ کی ذمہ دار ہے، نرنکاری بازار میں جہاں اس وقت ہزار سے زائد تاجر اپنا کاروبار کررہے ہیں وہیں پر ان دکانوں پر ملازمین کی ایک بڑی تعداد بھی اپنی روزی روٹی کمانے میں مصروف ہے، اسی طرح ریڑھی اور چھابے والے مزدور بھی اس وقت اس تاریخی مارکیٹ کا حصہ بن چکے ہیں جو خریداروں اور دکانداروں کے سامان کی نقل حرکت کے عوض اپنی دیہاڑی لگا رہے ہیں،اس اعتبار سے دیکھا جائے تو یہاں پر تاجروں کے علاوہ کام کرنے پانچ ہزار سے زائد ملازمین اور مزدور کام کرتے ہیں ، جن کی وجہ سے ان کے گھر والے اپنی ضروریات زندگی پوری کررہے ہیں ، اگر یہ کہاجائے تو غلط نہ ہوگا کہ یہ بازار اس وقت تقریباچھ سے سات ہزار خاندانوں کا کفیل ہے جو روز صبح سے شام تک یہاں پر اپنی صلاحیت استعمال کررہے ہیں۔ اسی طرح یہاں پر بکنے والی اشیاء کی بات کی جائے تو ایک بڑی تفصیل درکارہوگی الغرض مختصراً یہ کہنا درست ہوگا کہ یہاں پر پاکستانی اور بیرون ملک سے منگوائی مصنوعات کا ایک بڑا ذخیرہ ہے جس میں روزمرہ کی تمام اشیاء وافر مقدار میں دستیاب ہیں میں کھانے پینے کی تمام اشیاء سر فہرست ہیں۔ تاجروں کے مطابق اس وقت نرنکاری بازار میں خیبر پختونخواہ، ہزارہ ڈویژن، گلگت بلتستان، اور جہلم ، چکوال، دینہ، گوجرخان، اٹک جیسے دور دراز علاقوں سے لوگ یہاں آکر خریداری کرتے ہیں ، جس کی بڑی وجہ ارزاں نرخ ہیں، یہی وجہ ہے کہ روزانہ ہزاروں کی تعداد میں شہری یہاں سے خریداری کیلئے آتا ہیںاور یہ بازار ایک وقت اپنے خطے میں ایک نمایاں اور منفرد حیثیت کا حامل ہے۔